Κρις Έβανς

Βιογραφία

Ο Κρις Έβανς γεννήθηκε στη Βοστώνη της Μασαχουσέτης, στις ΗΠΑ, και μεγάλωσε στο προάστιο Σάντμπερι της Βοστώνης. Η μητέρα του, Λίζα Μαρί (πατρικό επίθετο: Καπουάνο), είναι καλλιτεχνική διευθύντρια στο Θέατρο Νέων Concord και ο πατέρας του, Τζι. Ρόμπερτ "Μπομπ" Έβανς ο Τρίτος, είναι οδοντίατρος με καταγωγή από τη Σκωτία και την Ουαλία. Είναι ο ανηψιός του Μάικ Καπουάνο, μέλος της Βουλής των Αντιπροσώπων, ο οποίος είναι ο αδερφός της μητέρας του. 
Έχει δύο αδερφές, την Κάρλυ, που είναι απόφοιτη της Σχολής Καλών Τεχνών "Tisch" του Πανεπιστημίου της Νέας Υόρκης, και την Σάνα, που είναι καθηγήτρια Αγγλικών και Θεάτρου Λυκείου. Έχει και έναν νεότερο αδερφό, τον επίσης ηθοποιό Σκοτ Έβανς, ο οποίος πρωταγωνίστησε στην σαπουνόπερα του ABC One Life To Live. Η μητέρα του είναι μισής Ιταλικής και μισής Ιρλανδικής καταγωγής.. Ο Έβανς, όπως και τα αδέρφια του, ανατράφηκε ως Καθολικός. 
Αποφοίτησε από το Λύκειο Lincoln-Sudbury Regional. Μετακόμισε στην Νέα Υόρκη όπου παρακολούθησε μαθήματα θεάτρου και κινηματογράφου στο Lee Strasberg Theatre and Film Institute.

Καριέρα

Η πρώτη εμφάνιση του Έβανς έγινε σε ένα μικρό εκπαιδευτικό βίντεο με τίτλο Biodiversity: Wild About Life! το 1997. Το 1999 ο Έβανς έγινε ένα από τα μοντέλα για το επιτραπέζιο παιχνίδι Mystery Date της Hasbro. Η ειδική έκδοση του παιχνιδιού περιλάμβανε ένα ηλεκτρονικό τηλέφωνο, το οποίο δείχνει τον Έβανς να μιλάει μέσα από το κουτί του παιχνιδιού.
Μετά την ολοκλήρωση των γυρισμάτων για το Όχι Άλλη Χαζοαμερικάνικη Ταινία ο Έβανς απέκτησε πρωταγωνιστικούς ρόλους στις ταινίες The Perfect Score και Cellular και στην συνέχεια πρωταγωνίστησε σε δυο ανεξάρτητες ταινίες, στο Chicago: Dirk Wittenborn's Fierce People, ενσαρκώνοντας τον Μπρους, και στο London, ενσαρκώνοντας έναν χρήστη ναρκωτικών που έχει προβλήματα στις σχέσεις του. Αργότερα ενσάρκωσε τον υπερήρωα Human Torch στην ταινία του 2005 Fantastic Four. Ο Έβανς ενσάρκωσε τον ίδιο ρόλο στην δεύτερη ταινία Fantastic Four το 2007. Την ίδια χρονιά πρωταγωνίστησε ως ο αστροναύτης Mace στην ταινία επιστημονικής φαντασίας του Danny Boyle, Sunshine.
Το 2008 ο Κρις Έβανς εμφανίστηκε στην ταινία Street Kings, με πρωταγωνιστή τον Κίανου Ριβς, και στην ταινία του Τέννεσι Γουίλιαμς The Loss of a Teardrop Diamond με πρωταγωνιστές τους Μπρους Ντάλας Χάουαρντ και Έλεν Μπέρστιν. Την επόμενη χρονιά εμφανίστηκε στο θρίλερ επιστημονικής φαντασίας Push, με την Ντακότα Φάννινγκ. Ο Έβανς εκτέλεσε ο ίδιος τις δικές του πολεμικές σκηνές, οι οποίες πήραν πολύ καιρό για να γυριστούν, και τραυματίστηκε κατά την διάρκεια των γυρισμάτων.
Το 2010 ολοκλήρωσε τα γυρίσματα για την ταινία Puncture με σκηνοθέτες τον Μαρκ Κάσσεν και τον Άνταμ Κάσσεν στο Χιούστον του Τέξας. Η ταινία επιλέχθηκε για να κάνει ντεμπούτο στο Φεστιβάλ Κινηματογράφου Tribecato 2011 ως ένα από τα έργα Spotlight για την 10η επέτειο του Φεστιβάλ. Το ίδιο έτος ο Έβανς εμφανίστηκε στην ταινία The Losers του Sylvain White, μια προσαρμογή του ίδιου βιβλίου κόμικς. Ο Έβανς εμφανίστηκε στην συνέχεια και σε μια άλλη προσαρμογή κόμικς, το Scott Pilgrim vs The World του Edgar Wright, όπου ενσάρκωσε τον Λούκας Λη.
Το 2011 ο Έβανς ενσάρκωσε τον Captain America στην ταινία Captain America : Ο πρώτος εκδικητής και πρωταγωνίστηκε και στην ταινία What's Your Number, μια ρομαντική κωμωδία μαζί με την Άννα Φάρυς. Αρχικά υπήρχαν συγκρούσεις μεταξύ των ταινιών καθώς και οι δυο ταινίες είχαν οριστεί να πραγματοποιήσουν τα γυρίσματα κατά το καλοκαίρι του 2010.
Ο Έβανς είχε υπογράψει για να εμφανιστεί σε αρκετές ταινίες ως Captain America και ξαναπήρε τον ρόλο στην ταινία του 2012 Captain America : Οι εκδικητές. Ακολούθησε ο πρωταγωνιστικός ρόλος μαζί με τον Μάικλ Σάνον στην ταινία The Iceman αντικαθιστώντας τον Τζέιμς Φράνκο ο οποίος τα παράτησε. Ο Έβανς φόρεσε μια μακριά περούκα και έφτιαξε μια γενειάδα για τον ρόλο. Πρωταγωνίστησε στην αγγλική ταινία Snowpiercer του βορειοκορεάτη σκηνοθέτη Bong Joon-ho.
Το 2014 ο Έβανς πρωταγωνίστησε στην ταινία Captain America : Ο Χειμερινός Στρατιώτης καθώς και μαζί με την Μισέλ Μόναχαν στην ρομαντική κωμωδία Playing It Cool. Στο Διεθνές Φεστιβάλ Κινηματογράφου του Τορόντο το 2014 έκανε το σκηνοθετικό του ντεμπούτο με την ταινία Before We Go.
Το 2015 ξανάπαιξε τον Captain America στην ταινία Avengers: Age of Ultron καθώς και το 2016 στην ταινία Captain America: Civil War.
Ο Έβανς δήλωσε τον Μάρτιο του 2014 ότι όταν τελειώσει το συμβόλαιό του με την Marvel, θα σκεφτεί να ασχοληθεί λιγότερο με την υποκριτική ώστε να εργαστεί περισσότερο στην σκηνοθεσία και πιστεύει ότι θα τελειώσει ως Captain America το 2017. Τον Σεπτέμβριο του 2015 όμως είχε δηλώσει σε μια συνέντευξη ότι θα ήταν πρόθυμος να υπογράψει για περισσότερες ταινίες Captain America αν η Marvel σκόπευε να παρατείνει το συμβόλαιό του.

Προσωπική ζωή

Ο Έβανς είναι φανατικός οπαδός των New England Patriots και πρόβαλλε αυτήν την ομάδα στην ταινία του 2014 America's Game: The Story.
Είναι υποστηρικτής των δικαιωμάτων των ΛΟΑΤ και, παρόλο που ανατράφηκε ως καθολικός, εξέφρασε τις πανθεϊστικές απόψεις του και το μεγάλο ενδιαφέρον για τις αντιλήψεις του βουδισμού.